CELEX: 32008D0662
Language: el
Date: 2008-08-01 00:00:00
Title: 2008/662/ΕΚ: Απόφαση της Επιτροπής, της 1ης Αυγούστου 2008 , για την τροποποίηση της απόφασης 2007/27/ΕΚ σχετικά με την παράταση της περιόδου εφαρμογής της [κοινοποιηθείσα υπό τον αριθμό Ε(2008) 3995] (Κείμενο που παρουσιάζει ενδιαφέρον για τον ΕΟΧ)

12.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 215/9
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 1ης Αυγούστου 2008
   για την τροποποίηση της απόφασης 2007/27/ΕΚ σχετικά με την παράταση της περιόδου εφαρμογής της
   [κοινοποιηθείσα υπό τον αριθμό Ε(2008) 3995]
   (Κείμενο που παρουσιάζει ενδιαφέρον για τον ΕΟΧ)
   (2008/662/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συνθήκη προσχώρησης της Βουλγαρίας και της Ρουμανίας,
   την πράξη προσχώρησης της Βουλγαρίας και της Ρουμανίας, και ιδίως το άρθρο 42,
   Εκτιμώντας τα ακόλουθα:
   
               (1)
            
            
               Η απόφαση 2007/27/ΕΚ της Επιτροπής, της 22ας Δεκεμβρίου 2006, για την έγκριση ορισμένων μεταβατικών μέτρων σχετικά με τις παραδόσεις νωπού γάλακτος σε εγκαταστάσεις επεξεργασίας και με την επεξεργασία του εν λόγω νωπού γάλακτος στη Ρουμανία όσον αφορά τις απαιτήσεις των κανονισμών (ΕΚ) αριθ. 852/2004 και (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (1) παραθέτει πίνακες εγκαταστάσεων επεξεργασίας γάλακτος στη Ρουμανία οι οποίες συμμορφώνονται προς τις διαρθρωτικές απαιτήσεις του κανονισμού (ΕΚ) αριθ. 852/2004 (συμμορφούμενες εγκαταστάσεις) και στις οποίες επιτρέπεται να παραλαμβάνουν και να επεξεργάζονται νωπό γάλα το οποίο δεν συμμορφώνεται με τον κανονισμό (ΕΚ) αριθ. 853/2004 (μη συμμορφούμενο γάλα). Η ισχύς της εν λόγω απόφασης λήγει στις 30 Ιουνίου 2008.
            
         
               (2)
            
            
               Στη Ρουμανία, το ποσοστό του νωπού γάλακτος που ανταποκρίνεται προς τις απαιτήσεις υγιεινής, οι οποίες καθορίζονται στον κανονισμό (ΕΚ) αριθ. 853/2004, το οποίο παραδίδεται στις συμμορφούμενες εγκαταστάσεις επεξεργασίας γάλακτος έχει αυξηθεί. Εντούτοις, μέρος νωπού γάλακτος αγελάδων που συλλέγεται στη Ρουμανία είναι ακόμη μη συμμορφούμενο γάλα. Είναι συνεπώς σκόπιμο να παραταθεί η ισχύς της απόφασης 2007/27/ΕΚ.
            
         
               (3)
            
            
               Για το λόγο αυτό, θα πρέπει να τροποποιηθεί αναλόγως η απόφαση 2007/27/ΕΚ.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 7 δεύτερο εδάφιο της απόφασης 2007/27/ΕΚ, η ημερομηνία «30 Ιουνίου 2008» αντικαθίσταται από την ημερομηνία «31 Δεκεμβρίου 2009».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 1 Αυγούστου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 8 της 13.1.2007, σ. 45. Απόφαση όπως τροποποιήθηκε τελευταία με την απόφαση 2008/452/ΕΚ (ΕΕ L 158 της 18.6.2008, σ. 58).